open-index/open-wikipedia-markdown huggingface dataset:
Saldropo

thumb|300px|Saldropoko ibilbidea eta mapa.
thumb|Inguruko basoak.
**Saldropo** Zeanuriko hezegune bat da. Atxuriko atxen mendiaren magalean, Gorbeiako mendigunean. Barazarreko portutik hurbil dagoen hezegunea Gorbeiako natura parkearen barruan txertatzen da.

## Ezaugarriak 
Saldropoko lautadetan zehar zelai hezeak eta putzuak nagusiki izan arren, hezeguneak berez hiru hektarea inguru ditu. Leku honetan, fauna, flora eta hezegunearen iraganeko interpretazio-gunea daude. Otzarretako pagadia bere guneetako bat da.

Antzinako zohikaztegi baten gainean dago, XX. mendearen bigarren erdian ia desagertu zen arte ustiatua.

## Balio ekologikoa 
Zeanuriko hezegune horrek balio ekologiko handia du, eta landaredi askotarikoa eta bereizgarria aurki dezakegu han: landare intsektoroak edo esfagoak. Gainera, daukan berezitasunetako bat, zohikaztegi zahar baten gainean aurkitzen dela da​.

## Erreferentziak 
## Kanpo estekak 
* Asier Aranzabal: "Saldropo hezegunearen altxorrak", *Berria*, 2014/01/14.
A taldeko estreptokokoen infekzio

**A taldeko estreptokokoen infekzioak** A taldeko estreptokokoarekin (GAS) egindako infekzioa da. *Streptococcus pyogenes* Lancefieldeko A taldeko estreptokoko gehienak hartzen ditu, eta sarritan GAS izenarekin erabiltzen da. Hala ere, *S. dysgalactiae* A taldeko estreptokokoen infekzioen eragile ere izan daiteke. Bakterio Gram positiboen beta-hemolitiko bat da, eta infekzio inbaditzaile eta ez-inbaditzaile ugariren erantzule da.

GAS bidezko infekzioa mukiekin edo larruazaleko ultzerak zuzenean ukituz heda daiteke. Nahiz eta A taldeko β-hemolito estreptokokoaren tratamendu gisa antibiotikoak erabili, GAS bidezko infekzioa gero eta arazo handiagoa da, bereziki Afrikan.

Beste estreptokoko mota asko daude, B taldeko estreptokokoa (*Streptococcus agalactiae*) eta *Streptococcus pneumoniae* barne, beste infekzio mota batzuk eragiten dituztenak eta A taldeko estreptokokoarekin nahastu behar ez direnak. Zenbait birulentzia-faktorek GAS patogenesia eragiten dute, hala nola M proteinak, hemolisinek eta zelulaz kanpoko entzimek.

## Erreferentziak 
## Kanpo estekak
Rebecca Lancefield

**Rebecca Craighill Lancefield** (1895eko urtarrilaren 5a – 1981eko martxoaren 3a) mikrobiologo estatubatuar ezaguna izan zen. New Yorkeko Ikerketa Medikoko Rockefeller Institutuan 1918an sartu zen, eta institutu horretako irakasle izan zen bere ibilbide luzean. 60 urtez 50 argitalpen baino gehiago egin zituen.

Lorpen nagusia *Streptococcus* generoko bakterioak serologikoki sailkatzeko sistema izan zen, genero horretako espezieetan dauden mintz-antigeno batzuetan oinarritua. Sailkapen-sistema hori nazioartean erabiltzen da gaur egun.

## Sailkapenak 
* A taldea - *Streptococcus pyogenes*
* B taldea - *Streptococcus agalactiae*
* C taldea - *Streptococcus equisimilis*, *Streptococcus equi*, *Streptococcus zooepidemicus*, *Streptococcus dysgalactiae*
* D taldea - Enterococci, *Streptococcus bovis*, *Streptococcus gallolyticus*, *Streptococcus infantarius*
* E taldea - *Streptococcus milleri*, *S. mutans*
* F taldea - *Streptococcus anginosus*
* G taldea - *Streptococcus canis*, *Streptococcus dysgalactiae*
* H taldea - *Streptococcus sanguis*
* L taldea - *Streptococcus dysgalactiae*
* N taldea - *Lactococcus lactis*
* R&S taldea - *Streptococcus suis*
* beste *Streptococcus* espezie batzuk "Lanefielden Streptococci Ez" gisa sailkatu ziren.

## Erreferentziak 
## Kanpo estekak
Pasio hutsa

**Pasio hutsa** () Annie Ernaux idazle frantsesak 1991n Gallimard argitaletxean plazaratu zuen eleberri laburra da. 2002an Joseba Urteagak euskaratu zuen. 

## Argumentua 
*Passion simple* Annie Ernaux-en eleberri autobiografikoa da. Bertan heroiaren eta A., Ekialdeko Europako enpresaburu atzerritar ezkondu baten arteko pasio debekatua kontatzen du. Kritika nahasiak izan arren, liburuaren 200.000 ale saldu ziren eta Europa oson itzuli zen, baita Estatu Batuetan eta Japonian ere. Gerora, hainbat alditan egokitu zen antzerkira eta baita ere zinemara.

## Moldaketak 
* 2017an antzerkirako egokitu zen, Émilie Charriot aktore eta zuzendariaren eskutik; hark bete zuen 
* 2022an zinemarako egokitu zen, *Passion simple*, Danielle Arbidek zuzendutako lana. Paper nagusiak Laetitia Dosch eta Sergueï Polounine aktoreek egin zituzten.

## Erreferentziak 
## Ikus, gainera 
* *Passion simple* filma.

## Kanpo estekak
Orthrozanclus

230px|right|thumb|*Orthrozanclus elongata*-ren fosila.
***Orthrozanclus*** Kanbriar garaian bizi izan zen animalia bat da, gaur egun iraungita dagoena. Bi espezie ezagutzen dira, *O. reburrus* (duela 505 milioi urte, Burgess Shalen aurkitua) eta *O. elongata* (duela 518 m. u. Maotianshan Shalesen aurkitua).

## Aurkikuntza eta etimologia 
Jean-Bernard Caron and Donald A. Jackson zientzilariek 2006an aurkitu zuten Kanadako Burgess Shalen eta "scleritomorph C" izena eman zioten, deskribapen zehatzik egin gabe. 2007an Caron eta Simon Conway Morris paleontologoek deskribatu zuten eta *Orthrozanclus reburrus* izena eman zioten. *Orthozanclus* izena grezierazko ὄρθρος + ζᾰ́γκλος (órthros + zánklos) hitzen elkarketatik dator eta "egunsentiko sega" esan nahi du; *reburrus* latinetik dator eta "ile tenteak" esan nahi du.

2015ean eta 2016an Txinako Maotianshan Shales bi ale berri aurkitu ziren, aurrekoak baino luzeagoak, 2 cm ingurukoak, eta *O. elongata* izena eman zitzaien. Fosil hauek zaharragoak dira.

## Deskribapena 
*Orthrozanclus reburrus* 6-10,3 mm-tako luzera duen animalia zen, arantzak ere barne hartuta. Gorputza obalatua zuen eta arantzak atzerantz kurbatzen ziren. Gainarlea ganbila zuen eta ertz lau batek inguratzen zuen. Gorputzaren atzealdean arantza labur ugari zituen.

Animaliaren azpialdea biguna zen, babesik gabea. Animaliak gainaldean oskola zuen eta aurrealdean hiru eskleritoz osaturiko tapa. 16 eta 20 arantza pare artean zituen albuetan. 

## Bizimodua 
Itsaso hondoan bizi zen eta badirudi oin muskular bat zuela, gaur egungo barraskiloek duten antzera. Ondorioz animalia bi hauen arteko espezie gisa kontsideratzen da. 1990tik aurrera eztabaida handia dago *Wiwaxia* moluskua edo anelidoa izango zen eta *Orthozanclus* ere eztabaida horretan sartu da.
## Erreferentziak 
## Kanpo estekak 
* *Orthozanclus reburrus*-en fitxa Burgess Shaleko webgunean
Josh van der Flier

**Josh van der Flier** (Wicklow, 1993ko apirilaren 25a)  irlandar errugbilaria da, hirugarren lerroko hegal postuan aritzen dena. 2014tik United Rugby Championshipen jokatzen du Leinster Rugby taldearekin. 2016ko otsailaren 27an egin zuen debuta Irlandako selekzioarekin, Twickenhamen,  Ingalaterraren kontra. 2022an World Rugbyren urteko jokalari onena hautatu zuten.

## Palmaresa 
### Leinster 
* United Rugby Championship 
** irabazlea: 2018, 2019, 2020, 2021
* Europako kopa
** finalista: 2022, 2023

### Irlandako selekzioa 
* Sei Nazioen Txapelketa 
** irabazlea: 2018, 2023
** Grand Slam: 2018, 2023  
** Triple Crown: 2018, 2022, 2023

## Erreferentziak 
## Kanpo estekak
Ödön von Horváth

**Edmund Josef von Horváth**, **Ödön von Horváth** izengoitiz ezaguna (Rijeka, Austria-Hungariar Inperioa, 1901eko abenduaren 9a - Paris, 1938ko ekainaren 1a) alemanez idatzi zuen austriar-hungariar idazlea izan zen.

Lehen hezkuntza hungarieraz egin zuen, eta gero Pressburgen eta Vienan ikasi zuen, eta alemana ikasi zuen bigarren hizkuntza gisa. Municheko Unibertsitatean ikasi zuen eta 1920an hasi zen idazten. Salzburgo, Murnau am Staffelsee eta Bavarian bizi izan zen. Naziek boterea hartu ondoren, Vienara ihes egin zuen, eta Anschlussaren ondoren Parisera joan zen. Han hil zen zuhaitz adar bat buruan erorita.

Arrakasta izan zuen antzezlan erromantiko eta hunkigarriekin. Bere lanen gaiak kultura herrikoia, historia eta politika izan ziren. Nazismoaren etorreraz eta arriskuez ohartarazten ere saiatu zen.

## Lanak 
### Antzezlanak 
* *Das Buch der Tänze*, 1920
* *Mord in der Mohrengasse*, 1923
* *Zur schönen Aussicht*, 1926
* *Revolte auf Côte 3018*, 1927; *Die Bergbahn* bezala berridatzia, 1929
* *Sladek der schwarze Reichswehrmann*, 1929
* *Rund um den Kongreß*, 1929
* *Italienische Nacht*, 1930
* *Geschichten aus dem Wiener Wald*, 1931
* *Glaube, Liebe, Hoffnung*, 1932
* *Kasimir und Karoline*, 1932
* *Die Unbekannte aus der Seine*, 1933
* *Hin und Her*, 1934
* *Don Juan kommt aus dem Krieg, 1936
* *Figaro läßt sich scheiden*, 1936
* *Pompeji. Komödie eines Erdbebens*, 1937
* *Ein Dorf ohne Männer*, 1937
* *Himmelwärts*, 1937
* *Der Jüngste Tag*, 1937

### Eleberriak 
*  *Sechsunddreißig Stunden*, 1929
* *Der ewige Spießer*, 1930
* *Jugend ohne Gott*, 1938
* *Ein Kind unserer Zeit*, 1938

### Beste prosa bat 
* *Sportmärchen*, 1924–1926
* *Interview*, 1932
* *Gebrauchsanweisung'', 1932

## Kanpo estekak
Monumentu eta Lekuen Nazioarteko Kontseilua

Monumentu eta Lekuen Nazioarteko Kontseilua (ICOMOS; ingelesez: I*nternational Council on Monuments and Sites* eta frantsesez: *Conseil international des monumentet des sites*) mundu osoko kultur ondareko lekuak zaindu eta babesteko lan egiten duen elkarte profesionala da. Orain egoitza Charenton-Le-Pont-en (Frantzia) du, 1965ean sortu zen ICOMOS, Varsovian, 1964ko Veneziako Gutunaren ondorioz, eta Munduko Ondarearen Guneei buruzko aholkularitza eskaintzen dio UNESCOri.

ICOMOSen ideia Museoen Nazioarteko Bulegoak 1931n antolatutako Eraikin historikoen zaharberritzeari buruzko Atenasko Konferentzian oinarritzen da. 1931ko Atenasko Gutunak nazioarteko ondarearen kontzeptua sartu zuen. 1964an, Eraikin Historikoetako Arkitekto eta Espezialisten Bigarren Kongresuak, Venezian bildurik, 13 ebazpen onetsi zituen. Lehenengo ebazpena Monumentuak eta Lekuak Zaindu eta Zaharberritzeko Nazioarteko Gutuna sortu zuen, Veneziako Gutuna izenarekin ezagunagoa; bigarrenak, UNESCOk aurkeztua, ICOMOS sortu zuen gutunaren erabakiak gauzatzeko.

ICOMOSek gaur egun banakako 10.100 kide baino gehiago ditu 153 herrialdetan, 110 batzorde nazional eta nazioarteko 28 batzorde zientifiko.  Salbuespen bakanekin, kide bakoitzak kontserbazio-arloan kalifikatuta egon behar du, baia eta  paisaiaren arkitekturan, arkitekturan, arkeologian, antropologian, hirigintzan, ingenitzan, ondarearen administrazioan, historian, artearen historian, paleontologian edo artxibo zaintzan.

ICOMOS Blue Shield taldearen bazkide eta sortzailea da, gerra eta hondamendi naturalek mehatxatutako munduko kultura-ondarea babesteko lan egiten duena.

## Erreferentziak 
## Kanpo estekak
Mukuru

**Mukuru** zigilua, 2017an sorturiko diskoetxea da. Kideek *musika sortzaileen elkargune* gisa definitzen dute proiektua, eta helburu nagusia, bakoitzaren musika proiektuez haratagoko kolektibotasun baten parte izatea da, musika industria hegemonikoari alternatiba bat eskainiz. Diskoak elkarrekin argitaratu, batera hausnartu eta mukuru kontzertu jaialdiak antolatu izan dituzte. 

Diskoetxe honen bidez, talde hauek, beraien materiala modu autogestionatuan kaleratzea lortu dute, inolako bitartekaririk gabe. Durangoko Azokan Balio Dute diskoetxearekin batera jarri izan dute postua.

## Taldeak 
## Mukuru jaialdiak 
Kolektiboko kideek jaialdiak ere antolatu izan dituzte: 

# Antzuola: Klak!son eta Seitan. 2018-05-01.
# Itsasu: Txost! eta Paxkal Irigoyen. 2018-05-31.
# Elizondo: Paxkal Irigoyen eta Kaskezur. 2018-07-15.
# Errenteria: Isuo eta Kezman, Nigara zuek, Peru Galbete, Hatxe, Paxkal Irigoyen, Iturria, Seitan, Txost, Klak!son eta Muskulo.. 2018-09-21.
# Urretxu: Peru Galbete, Iturria, Isuo ta Kezman, Paxkal Irigoyen, Hatxe, Ekhi Lambert, Klak!son eta Txost!. 2019-12-12.
# Bergara: Hatxe, Paxkal, Nigara Zuek, Birkit, Muskulo, Klak!son eta Hegazkin+Gvridi. 2021-11-13.

## Katalogoa 
## Mukuru zuzenean nonahi 
Tarteka zuzeneko bideo grabazioak argitaratzen ditu kolektiboak, horiek guztiak *zuzenean nonahi* izenaren baitan jasotzen dituzte, eta berezitasun bat dute amankomunean: kanpokaldean, toki bereizetan, grabatuak izaten dira, eta bertan jasotako soinua izaten dute. Ekimenak Kanaldude telebistarekin akordioa du, eta bertan ere igortzen dira.

Hauek dira orain arte argitaratutako bideoak:

# Txost! – Ito haiz
# Paxkal Irigoyen – Pasahitza
# Muskulo – Dale Maikel Nait!
# Hatxe
# Isuo ta Kezman – Otsua jokuka
# Nigara zuek – Kim Jong-Il Voodoo
# Peru Galbete – Waio + Hitzen Hitzak
# HATXE lagunekin (Ekhi Lambert ta Ander Fernandez) – Batoi zuri otoi
# Hegazkin – Lehergailua
# Txost! – Garenentz

## Erreferentziak 
## Kanpo estekak 
* Mukuru kolektiboaren webgunea.
Nazioarteko Ondarearen Batzordea

**Nazioarteko Ondarearen Batzordeak** UNESCOren Mundu Ondareko Gune gisa zerrendatzen diren lekuak aukeratzen ditu, Munduko Ondarearen Zerrenda eta Arriskuan dagoen Munduko Ondarearen Zerrenda barne, Munduko Ondarearen Funtsaren erabilera definitzen du eta Estatuek eskatuta laguntza finantzarioa ematen du. 21 estaturen ordezkarik biltzen ditu, Batzar Nagusietan estatuek  lau urterako aukeratzen dituztenak. Estatu horiek Mundu Ondareari buruzko Konbentzioari eta Munduko Ondarearen Zerrendari buruzko erabakiak eta proposamenak bozkatzen dituzte.

## Saioak 
Munduko Ondarearen Batzordea urtean behin biltzen da bilkura-aldi arrunt bat egiteko, Munduko Ondareko Guneen kudeaketa eztabaidatzeko eta herrialdeetako hautagaitzak onartzeko. [3] Bilera bereziak egin daitezke Estatuko kideen bi herenek eskatuta. [6] Bilerak Munduko Ondarearen Batzordeko kide diren estatuen lurraldean egiten dira, haiek gonbidatuta. Eskualdeen eta kulturen arteko errotazioa hautaketarako kontuan hartu beharrekoa da, eta hurrengo bilkura-aldirako tokia batzordeak aukeratzen du bilkura-aldi bakoitzaren amaieran.

## Erreferentziak 
## Kanpo estekak
Sagardo alkoholgabe

**Sagardo alkoholgabea** (, *soft cider*, *sweet cider*) Ameriketako Estatu Batuetan eta Kanadan sagarrez egiten den edari alkoholgabea, gozagarririk gabekoa eta iragazi gabea da. Ipar Amerikaz kanpo sagar zuku apartsu () izenez ezaguna da sagar zukuarekin eta sagardoarekin ez nahasteko.

## Ikus, gainera 
* Sagardo.

## Kanpo estekak
Cristina Corral Soilán

**Cristina Corral Soilán (**Lugo**,**1976) kazetari, idazle eta irakasle galiziarra da.

## Ibilbidea 
Kazetaria da, Lehen Hezkuntzan graduatua eta Filologia Hispanikoan lizentziatua, Camilo José Cela Unibertsitatean eta Santiagoko Unibertsitatean, hurrenez hurren. Azken horretan Ingeles Filologiako ikasketak ere egin zituen.

Kazetari gisa lan egin du *El Progreso* egunkarian eta Europa Press albiste-agentzian. Netex-eko gidoilaria eta Lugoko Udaleko Emakumeen Etxeko *Foeminas* aldizkariko zuzendariordea izan zen. Espainiako Hizkuntza eta Literaturako Bigarren Hezkuntzako irakaslea da. *Xistral* edo *Trasluz* aldizkariekin kolaboratzen du eta *A revuelta* magazin kulturalaren editorea da. Bere kazetaritza-artikuluak hainbat hedabidetan irakur daitezke: *Galicia Digital, Sérmelos Galicia, Plaza Pública* edo *Galicia Confidencial.*

2015. urteaz geroztik, Galiziako institutuetako ikasleekin emakumearen memoriaren gaia lantzen du. 2017an, Pontevedrako IES A Xunqueira 1 ikastetxeko DBHko 4. mailako ikasleekin *Mulleres para á memoria* proiektua gauzatu zuen. 2017az geroztik, *ESPORA, Escuelas por la Radio* proiektua ere zuzentzen du.

## Lanak 
### Poesia 
* *Anxos de pedra*, 2001, Scio.
* *Esencia de trementina*, 2008, Scio.
* *Ficar*, 2018, Urutau.

### Haur eta gazteen literatura 
* *Irene en el Sáhara*, 2011, Solidaridad Internacional.
* *Os poemas do río*, 2012, Everest Galicia.
* *A historia fascinante da vaca rodante*, 2013, Everest Galicia.
* *De paseo con Crunia*, 2015, Embora.
* *De paseo con Paulo*, 2015, Embora.
* *De paseo con Helena,* 2017*,* Embora*.*
* *Don Ferretín Ferretón e o seu cadelo lambón,* 2018*,* Barafunda.
* *No faiado,* 2021*,* Embora*.*

### Obra kolektiboak 
* *Un feixe de poesía na porta*, 2013, A porta verde do sétimo andar.
* *Alén do silencio,* 2014.
* *150 Cantares para Rosalía de Castro*, 2015, liburu elektronikoa.
* *Manuel María*, Omenaldi-liburu kolektiboa, 2017, Lugoko Diputazio Probintziala.
* *Un xardín de medio lado*, 2019, Urutau.
* *Quem dera o sangue fosse só o da menstruaçao*, 2020, Urutau.
* *Manifesto 25N*, 2021, Alvarellos.

## Erreferentziak 
## Kanpo estekak 
* Cristina Corralen fitxa AELGn
* Cristina Corralen webgunea
* Pontevedrako Paz liburu-dendan *Ficar* liburuaren aurkezpena, 2019/02/02
Vito Acconci

New York, 1940ko urtarrilaren 24a — New York, 2017ko apirilaren 27a

Artista estatubatuarra.

Sormen literatura ikasi zuen Iowako Unibertsitatean, eta hirurogeiko hamarkadaren erdialdean, *O To 9,* (1967-70) aldizkariaren koeditorea izan zen, hirurogeiko hamarkadako New Yorkeko giro artistikoarekin hertsiki identifikatutako argitalpena. 

Artearen teoriako irakaslea izan zen New Yorkeko *School of Visual Arts*-en (1968-71) eta hiriko beste hezkuntza-zentro batzuetan. Kaleko antzezpen ugari egiten zituen beti ere izaera probokatzailea izaten zuen gaixo mentalaren ohiko portaera imitatuz. Poesia, bideoa eta argazkigintza ere landuko ditu. Bere bigarren emaztearekin, Maria Acconcirekin, 1988an Acconci Studio sortu zuen —arkitektura, paisaia, diseinu industriala eta hirigintza integratzen zituen proiektuetarako diziplina anitzeko espazioa—, non filmak eta bideo-muntaiak egin zituen. Film horietan, espazioen birbanaketari esker, deskontextualizazio funtzionala, espaziala eta konbentzionala sortu zen.

Ai Weiwei artista txinatarrarekin ere kolaboratu zuen (2010).
Clericó

**Clericó** ingelesezko *Claret Cup* hitzen gaztelaniarazko egokitzapen fonetikoa da. *Claret Cup* 1800eko hamarkadan britainiarren artean oso ezaguna izan zen koktel edo pontxea da (erabilitako alkoholdun edari proportzioaren arabera). Ingelesdun herrialdeetan ospea galduz joan zen, baina tradizioak Argentina, Paraguai eta Uruguai bezalako herrialdeetan iraun zuen. Clericóa ardo beltzarekin eta fruituekin egiten den edaria da. Hego hemisferioko uda garaian prestatu ohi da, batez ere urte amaierako jaietan (Eguberrian eta Urteberri-egunean).

## Ikus, gainera 
* Sangria.

## Kanpo estekak
Liburuzainaren Nazioarteko Eguna

**Liburuzainen Nazioarteko Eguna** oroitzapenezko eguna da, eta bertan liburutegi baten zaintzaz, antolakuntzaz eta funtzionamenduaz arduratzen direnen lana aitortzen da. Terminoak, zentzu zabalagoan, hainbat arlotan – hala nola dokumentazio-zentroetan, gizarte-, kultura- eta hezkuntza-erakundeetan, bai eta gobernu-erakundeetan eta erakunde independenteetan ere – lan egiten duten liburutegiko profesionalei egiten die erreferentzia.

Ez dago data unibertsalik ospakizun horretarako; herrialde bakoitzak bere testuinguruaren arabera definitzen du. Txileren kasuan, urtero, uztailaren 10ean, Liburuzainaren Eguna ospatzen da

## Historia 
Oroimenaren jatorria Argentinan dago, 1810eko irailaren 13an Mariano Morenoren eta bere gobernu-taldearen eskutik lehen liburutegi publikoa sortu zelarik.

## Erreferentziak 
## Kanpo estekak
Hautapenaren axioma

thumb|Hautapenaren axiomaren adibidea.
Multzoen teorian, **hautapen-axioma** (edo **hautespen-axioma**) axioma bat da postulatzen duena familia indexatu ez-huts bakoitzeko elementu bat duen beste multzo bat dagoela. Modu informalean dio kaxen barruan objektuak dituen kaxa-bilduma bat emanda, kaxa bakoitzeko objektu bat aukera daitekeela. Prozedura hori, funtsean, egia da, baldin eta familia hori mugatua bada, edo familia horretako multzo bakoitzeko elementu bakar bat «aukeratzea» ahalbidetzen duen arau zehatz bat badago. Hala ere, axioma ezinbestekoa da familia infinitu arbitrario baten kasurik orokorrenean.

Ernst Zermelok formulatu zuen 1904an, multzo guztiak ondo ordenatuta egon daitezkeela frogatzeko. Hasiera batean eztabaidagarria izan bazen ere, gaur egun erreserbarik gabe erabiltzen dute matematikari gehienek. Hala ere, multzoen teorian bereziki, axioma baztertzen duten edo harekin bat ez datozen axiomen ondorioak ikertzen dituzten iritzi-korronteak daude.

## Enuntziatua 
Hautapen-funtzio bat f funtzio bat da, non bere domeinua hutsik ez dauden multzoen A familia bat baita, non,  Aren barruko edozein B multzotarako, f(B)ren elementu bat B baita. Definizio horren bidez, honela adieraz dezakegu hautaketaren axioma:

\forall A: \emptyset\not \in A \implies \exist (f : A \to \bigcup A ) : \forall B \in A, f (B)\in B

Hautapen-axioma ere antzeko moduan enuntziatzen da, non "hautaketa-funtzio" hitzaren esanahia zertxobait aldatzen baita:

Aitzitik, hautapen-axioma ukatzeak dio multzo-familia batek —ez hutsik— ez duela inolako hautaketa-funtziorik.

## Erreferentziak 
## Bibliografia 
*
* 
*

## Kanpo estekak
Biosfera-erreserben Nazioarteko Eguna

UNESCOren Konferentzia Orokorrak **Biosfera-erreserben Nazioarteko Eguna** aldarrikatzen du urte bakoitzeko azaroaren 3an .

## Biosfera-erreserben Nazioarteko Eguna 2022 
2021eko irailaren 8an, UNESCOren Konferentzia Orokorrak bere 41. bileran (2021, 41 C/37 ) urte bakoitzeko azaroaren 3a aldarrikatzen du **Biosfera-erreserben Nazioarteko Eguna** . 

## Erreferentziak 
## Kanpo estekak 
* Biosfera-erreserben Nazioarteko Egunaren gune ofiziala
Bigarren Mundu Gerrako Mediterraneoko eta Ekialde Hurbileko frontea

**Mediterraneoko Frontea,** Potentzia Aliatuen eta Ardatzaren Indarren artean Mediterraneo itsasoan eta harekin muga egiten duten herrialdeen kontrolerako, Bigarren Mundu Gerran izandako borroka izan zen. Benito Mussoliniren Italia faxistak (Luftwaffe eta Adolf Hitlerren alemaniar itsaspekoek lagunduta) Royal Navy eta RAFen (1942tik Estatu Batuek indartutakoa) aurka izandako borrokak Mediterraneoko itsas frontea ezaugarritu zuten. Europa hegoaldean, Balkanetako italiar kanpainen porrotek Alemaniako esku-hartzea bultzatu zuten, eta Jugoslaviako Erresumaren eta Greziako Erresumaren menderatzearekin amaitu zuten. Afrikako iparraldean, *Afrika Korps-*ek eta haien aliatu italiarrek britainiarrekin talka egin zuten italiar Libia eta Egiptoko Erresumaren kontrola lortzeko. Jugoslaviako eta Greziako partisanoen gerrak, aliatuek Afrikako iparraldeko konkistak eta, ondorioz, Italiako Erresumaren inbasioak 1943an osatzen dute oso garrantzitsua izan zen gerra fronte hori,  Italiarentzat eta Erresuma Batuarentzat berebiziko garrantzia izan zuena baina askoz txikiagoa Alemaniarentzat edo AEBrentzat.

thumb|Potentzia aliatuek (berdea), Ardatza (laranja) eta neutralak (grisak) Mediterraneoko liskarrak hasi zirenean erakusten dituen mapa bat.
Bigarren Mundu Gerran, Hego Europan, Afrika iparraldean eta Mediterraneo itsasoan izandako borrokak sei kanpaina hauetan banatu daitezke:

* Ardatzaren kanpaina Balkanetan: Grezia-Italia Gerra, Jugoslaviaren inbasioa, Marita operazioa eta Kretako gudua
* itsas eta konboien gerra Mediterraneo itsasoan: Mediterraneoko gudua
* Balkanetako partisanoen borroka
* Ipar Afrikako kanpaina: Ipar Afrikako kanpaina
* Aliatuen Italiaren inbasioa: Italiako kanpaina
* Frantziako hegoaldeko lehorreratzea: Dragoon operazioa.

Fronte horretara, beren armada kopuru esanguratsuak bidali zituzten herrialdeak hauek izan ziren: Alemania, Estatu Batuak, Frantzia (Frantzia Askea eta Vichyko Frantzia), Erresuma Batua (Commonwealth-eko aliatuak barne: Australia, Zeelanda Berria, Hegoafrikar Batasuna, Kanada eta Britainiar India), Italiako Erresuma eta Polonia. Greziako eta Jugoslaviako Erresumako partisano eta gerrillariek, Kroaziako estatu panpina barne, aurre egin zieten Ardatzaren indarren tropei armada antolatu baten antzeko baldintza beretan. Brasilgo eta beste herrialde aliatu batzuetako tropek ere parte hartu zuten, nahiz eta haien ekarpenak erabakigarriak ez izan. Borroka batzuk italiar Albanian, frantziar Aljerian, Egiptoko Erresuman, italiar Libian, Marokoko Frantziako Protektoratuan eta frantziar Tunisian gertatu baziren ere, herrialde horietako tropek ez zuten borrokatu, edo haien laguntza puntuala edo etenekin izan zen.

## Erreferentziak 
## Kanpo estekak
Mbaipy

**Mbaipy** (guaranierazko ahoskera: ) delakoa Paraguaiko eta Argentinako ipar-ekialdeko jaki tipikoa da. Morokilaren antza badu ere, jaki honen jatorria bestelakoa da. Mbaipya morokila baino antzinagokoa da. Izan ere, artoa Amerikako jatorrizko landarea da. Gainera, bertako biztanleek arto-irina erabiltzen baitzuten janaria prestatzeko lehen europar kolonizatzaileak Amerikara iritsi aurretik.

Orokorrean ehoketa fineko arto-irin horia erabiltzen da. Hala ere, hainbat aldaera ditu prestatzeko erabiltzen den irinaren arabera (arto horia, arto zuria edo manioka-irina).

Artoa, manioka eta batata bezalako elikagaiak guaranien dietan oinarrizkoak zirenez, mbaipya jaten zuten espainiar kolonizatzaileak heldu aurretik. Hala ere, gaur egungo mbaipya baino osagai gutxiagoarekin jaten zuten.

## Ezaugarriak 
Mbaipyaren oinarrizko osagaia arto-irin horia da; hala ere, aldaera batzuek arto-irin zuria, manioka-irina edo gari-irin zuria erabiltzen dute. Horiei gehitzen zaizkie tipula bezalako barazkiak, gazta eta okela zatiren bat: oilaskoa, charkia edo txorizo gorrixka (). Landaguneetan oilaskoarekin eta charkiarekin jan ohi da. Hiriguneetan, berriz, txorizo gorrixkarekin.

## Ikus, gainera 
* Morokil.

## Kanpo estekak
Lesbianen Nazioarteko Eguna

**Lesbianen nazioarteko eguna**, urriaren 8an ospatzen dena, emakumeak maite dituzten emakumeen ospakizun eguna da, horrek dakarren kultura, historia eta aniztasunarekin batera. Egun hori lesbianek eta aliatuek ospatzen dute, hainbat ekitaldi komunitario, dantza eta hitzaldirekin, eta batez ere Australian eta Zeelanda Berrian ospatzen da. Data zehatzik ez badago ere, batzuek diote Zeelanda Berrian hasi zela 1980an, baina beste batzuek diote Australian hasi zela 1990ean.

## Zelanda berrian 
Zeelanda Berrian 1980ko martxoaren 8an hasi zen, Emakumeen Nazioarteko Egunean Lesbianen Eguneko lehen martxarekin. Martxa Wellingtoneko Central Parketik abiatutako 40 emakumek bakarrik osatu zuten.  

## Australian 
Ospakizun honen nazioarteko lehen ekitaldia Melbourneko Collingwood udaletxean ospatu zen 1990eko urriaren 13an. Musikariak, azokako postuak, irakurketak eta zuzeneko musikaren dantzak izan ziren protagonista. Orduz geroztik, Melbourneko lesbianen komunitateak urriaren 8aren inguruan ospatu du egun hau. Lesbianek orain komunitateari eskatzen diote emakume lesbianak laguntzen dituzten ongintzazko erakundeei dohaintza egiteko. 

ACONek, GIB/HIESaren prebentzioan eta laguntzan espezializatutako LGBTQ osasuna sustatzeko Hegoaldeko Gales Berriko erakundeak, egun hori baliatu zuen lesbianentzako osasun estrategia abiarazteko. 

## Erreferentziak 
## Kanpo estekak
Janne Friederike Meyer

**Janne Friederike Meyer** (Hanburgo, 1981eko urtarrilaren 12an) zaldizko alemaniarra da, jauzi frogan espezializaturik dagoena. Munduko txapelduna izan zen 2010. urtean eta Europakoa 2011ean.

## Ibilbidea 
Sei urte zituela izan zuen aurreneko ponia eta 1993 eta 1999 artean eskualdetako txapelketatan lehiatu zen. 2002an Gazte mailako Europako txapelketan brontzezko domina eskuratu zuen. 

Helduen mailan 2006an Alemaniako txapelduna izan zen emakumezkoen txapelketan, eta 2011ean emakumezko txapelduna eta gizonezkoekin batera hartutako sailkapen orokorrean hirugarrena.

2010an Munduko txapelketa irabazi zuen eta 2011ean Europakoa, baik ala biak taldekako proban.

Hurrengo urteetan Munduko Kopako frogatan aritu izan da, emaitza bikainak lortuz.

## Erreferentziak 
## Kanpo estekak
Brasilgo kroaziarrak

**Brasilgo kroaziarrak** (*Croato brasileiro*) jatorria, partzialki edo osoki Kroazian duten, eta Brasilen bizi diren taldea dira.

Kalkuluen arabera, 45.000 kroaziar etniko bizi dira Brasilen. Gerra arteko garaian, emigratzaile kroaziarren prestakuntza- eta lan-arloko kualifikazioak ez ziren aldatu aurreko aldiekin alderatuta; etorkin gehienak kalifikaziorik gabeko nekazariak ziren, eta emigratu zuten artisauen kopurua aurrekoa baino pixka bat handiagoa baino ez zen. 

Hala ere, Lehen Mundu Gerraren ondoren Hego Amerikako herrialdeak migrazio helburu garrantzitsua ziren, nekazaritzako langileak edo beste langile batzuk oraindik behar zituztelako. Etorkin gehienek lanpostuak betetzen zituzten nekazaritzan (Argentina eta Brasil) edo meategietan (Txile eta Bolivia).

## Historia 
1830eko hamarkadatik aurrera, Mundu Berriko herrialdeetara emigratu zuten jende askok. Garai hartako Europako migrazio-fluxuen testuinguruan kroaziarrak ere sartu ziren. Arrazoi asko zeuden kroaziarrek atzerriko herrialdeetara emigratzeko: azpigarapen ekonomikoa, arrazoi politikoak eta abentura eta esplorazio arrazoiak. Baina une horretan etxetik alde egin zuten pertsona gehienentzat arrazoi nagusia egoera ekonomikoa izan zen. Horren adibiderik nabarmenena "Ardoaren klausula" izenekoa izan zen, Austro-Hungariar Inperioaren eta Italiaren arteko 1891ko merkataritza-hitzarmen batean ezarritakoa, eta bereziki kaltegarria izan zena Dalmaziar ardogintzarako. Ardoaren klausulak aukera eman zuen ardo italiar merkeak baldintza oso onuragarrietan inportatzeko. Dalmaziako ardoaren industrian eragin handia izan zuen Vienako agintarien ebazpen horrek, Kroazian bertan merkatua murriztu baitzuen. Hitzarmenak hainbat hamarkada iraun zuen eta ez zen denboraldi batez berrikusi.

Baldintza politikoak, emigratzeko arrazoi nagusi gisa, Lehen Mundu Gerraren ondorio izan ziren, eta askoz ere esanguratsuagoak izan ziren Bigarren Mundu Gerraren eta Kroaziako estatu independentearen kolapsoaren ondoren; orduan, ehunka mila emigratu zuten, Jugoslaviako agintarien jazarpena izateko beldur zirelako. Etorkin gehienak landa-eremuetako gizonak ziren, gazteak eta kualifikazio profesionalik gabeak. Oro har, segurua da lan fisiko gogorragoa eta arriskutsuagoa egin zutela joan ziren herrialdeetan. Kateko emigrazioa deitzen zaio, eta emigratzaile-talde trinkoak osatzen ditu, sarritan familia-loturekin, emigrazio-tokiarekin, eskualdearekin eta abarrekin lotutakoak. Hala, Dubrovnikeko emigratzaile askok komunitate handiak dituzte Kalifornian, Argentinan Hvar uharteko emigranteek, Brasilen Korčula emigranteak, Estatu Batuetako mendebaldean Lika eskualdeko emigranteak, Zelanda Berrian Makarskako emigranteek eta Txilen eta Australian dalmaziarrek. Egindako ikerketarik berrienak ezin du argi utzi zenbat kroaziarik utzi zuten beren herrialdea eta zenbat bizi diren atzerrian.

## Erreferentziak 
## Kanpo estekak
Niko Eeckhout

**Niko Eeckhout** (Izegem, 1970eko abenduaren 16a), belgikako txirrindulari ohia da. Belgikako Txapelduna izan zen.

## Palmaresa 
## Erreferentziak 
## Kanpo estekak 
*
Paula Arcos

**Paula Arcos Poveda** (Petrer, Alacant, 2001eko abenduaren 21a), espainiar eskubaloi jokalaria da, 2022tik aurrera Bera Bera taldean jokatzen ari dena.

## Bizitza 
Elx-ko eskubaloi tadean hasi zen jokatzen eta 2020an Galiziako Atlético Guardés taldeak fitxatu zuen. Urte berean Tokioko Olinpiar Jokoetan Espainiako selekzioarekin jokatu zen. 2021-22an Ligako jokalari onena aukeratu zuten. 2022an Bera Bera taldeak fitxatu zuen.

## Erreferentziak 
## Kanpo estekak
Esther Arrojeria

**Esther Arrojeria Arantzazistroke** (Aginaga, Gipuzkoa, 1994ko otsailaren 11), Euskal Herriko eskubaloi jokalaria da, Bera Bera taldean jokatzen duena.

## Bizitza 
2012an fitxatu zuen Donostiako taldeak, 18 urte zituela eta ordutik Bera Berako jokalari onenetakoa izanda. Espainiako selekzioarekin ere jokatu izan du.

## Palmaresa 
* Espainiako liga (8): 2013, 2014, 2015, 2016, 2018, 2020, 2021, 2022
* Erreginaren Kopa (4): 2013, 2014, 2016, 2019
* Espainiako Superkopa (6): 2013, 2014, 2015, 2016, 2017, 2019
* Euskadiko Kopa (4): 2014, 2015, 2016, 2017.

## Erreferentziak 
## Kanpo estekak
Laura Hernández Selva

**Laura Hernández Selva** (Elx, Alacant, 1997ko maiatzaren 13a), espainiar eskubaloi jokalaria da, 2022tik aurrera Bera Bera taldean jokatzen ari dena.

## Bizitza 
Elxeko eskubaloi taldean hasi zen jokatzen eta 2014an egin zuen maila gorenean debuta, 16 urte zituena, Zuazoren aurkako partidan. 2017an Espainiako selekzioarekin jokatu zuen aurreneko partida.

2020an Bera Bera taldeak fitxatu zuen. Ordurako 150 partida jokatuak zituen Ligan eta Ligako eta Kopako golak batuta 700 goletik gora sartuak zituen.

## Palmaresa 
* Espainiako liga (2): 2021, 2022

## Erreferentziak 
## Kanpo estekak
Mary Paz Pondal

**Mary Paz Pondal** (Oviedo, Asturias, 1942ko urriaren 8a) asturiar antzerki, zinema eta telebistako aktorea da. Ibilbide profesional luzea egin du, besteak beste, Luis Buñuel, José Luís Garci eta Narciso Ibáñez Serrador zuzendari ospetsuekin.

## Biografia 
Haurtzaroan eta gaztaroan, ongintzako jaialdi ugaritan aritu zen Asturiasen.  Hamasei urte zituela Madrilera joan zen Arte Dramatikoa ikastera Mercedes Prendesekin, eta bikain bat lortu zuen. Fernando Pereira antzerki-zuzendariarekin ezkonduta egon zen 1972tik 2004ra bitartean. Seme bat izan zuten.  

## Ibilbidea 
Bere lehen urrats profesionalak 1956an eman zituen, Milagros Lealekin batera, *La Celestina* piezan, Melibearen pertsonaiari bizia emanez.

### Zineman 
Handik hiru urtera, 1959an egin zuen debuta zineman, César Fernández Ardavínen *El Lazarillo de Tormes* filmeko bigarren mailako paper txiki batean. Hurrengo 50 urteetan berrogeita hamar filma baino gehiago egin zituen. TVEn ere karrera bizia izan zuen. Bere filmografian zehar, aktoreak hainbat genero interpretatzeko aukera izan zuen, besteak beste, drama (José María Elorrietaren *Canción de cuna*, 1961; Ana Mariscalen El camino, 1963) eta komedia (Javier Agirre Fernándezen *El astronauta*, 1970; Mariano Ozoresen *La graduada*, 1971; Pedro Lazagaren *El padre de la criatura*, 1975, Paco Martínez Soriaren ondoan, Rafael Gilen Las autonosuyas, 1983. Gainera, Luis Buñuelen  *Tristana* (1970) maisulanean parte hartzeko aukera izan zuen.

Parte hartu zuen film batzuk Monte-Carloko Telebista Jaialdian saritu zituzten: *Historias de la Frivolidad*, Narciso Ibáñez Serradorrek zuzendutako telefilma, 1968an saritu zuten, eta Pedro Amalio Lópezen *Un nuevo Rey Midas*, 1969an aipamen berezia eginez.

### Antzerkian 
Antzerki-jarduera ere bizia izan du. Hamalau urte zituela, Sevillako San Fernando antzokian egin zuen debuta, Melibea pertsonaiarekin, eta Milagros Leal alcahuetarena egiten zuenarekin, José Osunak zuzenduta.  1960aren hasieratik, Madrilgo agertoki nagusietan parte hartu zuen aktore handiekin batera, hala nola, Juanjo Menéndez (*El pecado vive arriba*, 1960), Jorge Vico (*Los inocentes de la Moncloa*, 1964), Antonio Casal (¡Quiero ver a *Miusov*!, 1966) . Eta paper gogoangarriak ere egin zituen ¡Ay Molinera! Luis Escobarrek zuzendu zuen Victoria Erregina Antzokian. Tauletan izan zuen presentzia lau hamarkada baino gehiagoan luzatu zen, eta komikoekin ere lan egin zuen, hala nola Manolo Codesorekin *No despiertes a la mujer de tu prójimo* (1970) eta Zori y Santosekin *A media luz los tres* (1977).

### Poesia-errezitaldietan 
80ko hamarkadan Tirso de Molina antzerki-konpainiako buru izan zen, Carlos Lemosekin batera. Besteak beste, Edgar Nevilleren *El baile* (1982) antzezlana taularatu zuen. 1990eko hamarkadan, Antonio Machado, Federico García Lorca eta Miguel Hernándezen poesia-errezitaldiak irakurri zituen, eta 1999an itzuli zen Juan José Alonso Millánen *La novia del príncipe* lanarekin, Juanito Navarrorekin batera.

## Antzerkia (hautaketa) 
## Erreferentziak 
## Kanpo estekak 
*  Internet Movie Databasean (ingelesez).
Chipa guasu

**Chipa guasu** (, ) labean prestatutako txoklo-pastel (arto-pastel) mota bat da. Xipa deritzon jakiaren hirurogeita hamar aldaeretako bat da eta Paraguaiko sukaldaritzako jaki tradizionaletako bat da.

Chipa guasua hainbat eratara egin daiteke: gazia zein apur bat gozoa, baita haragiz betea ere. Haragiz betetako chipa guasuari ''chipa guasu so'o* deritzo guaranieraz. Osagaiei dagokienez, urez, gatzez, koipez (gantzaz zein olioz), Paraguai gaztaz, esnez, arrautzez, tipulaz eta txokloz egina dago.

Hego Amerikako hainbat tokitan prestatzen den txoklo-pastelaren antzeko platera da.

## Izena 
Izan ere, *chipa guasu'' guaranierazko izenak xipa handia esan nahi du. Xipa arto- edo manioka-irinez egiten den ogi-opila da.

## Erreferentziak 
## Ikus, gainera 
* Xipa.

## Kanpo estekak
Carle Vernet

**Antoine Charles Horace "Carle" Vernet** (Bordele, 1758ko abuztuaren 14a - Paris, 1836ko azaroaren 27a) frantziar margolaria izan zen. Claude Joseph Verneten semea eta Horace Verneten aita izan zen.

Bere aitaren eta Nicolas- Bernard Lépiciéren ikaslea izan zen. 1782an Erromako Saria irabazi ondoren, margolaritzarako zaletasuna galdu zuen eta monasterio batean sartzea erabaki zuen. Aitak Erromara joateko deitu behar izan zion.

Arreba gillotinan exekutatu ondoren utzi zuen msrgolaritza. Direktorioaren garaian berriro margotu zuen eta estiloa erabat aldatu zuen. Napoleonen guduak eta kanpainak xehetasun handiz marrazten hasi zen. Ondoren, ehiza eta zaldi-eszenetan nabarmendu zen.

## Iruditegia 

Le four à plâtre, à Montmartre - Carle Vernet - Chaalis.jpg|Igelsutzko labea Montmartren
Carle Vernet - Arrival of Emigres with the Duchess of Berry on the French Coast - WGA24718.jpg|Emigratuen etorrera Frantziako kostaldera Berry Dukesarekin
Carle Vernet - A Mameluk Leading His Horse - WGA24720.jpg|Mameluko bat zaldia gidatzen
Napoleon in Battle of Moskowa by Vernet.jpg|Napoleon [[Borodinoko guduaatn
charles-vernet-top-hat.jpg|Un Incroyable

## Kanpo estekak
Aikanã herria

**Aikanãk** Brasilgo indigenak dira. Rondônia estatuan bizi dira, mendebaldeko Amazoniako lur baxuetan. **Cassupá**, **Massaca**, **Columbiara**, **Huari**, **Mundé** eta **Tubarão** izenez ere ezagutzen dira.

## Lurrak 
Aikanã herriaren lur tradizionalak Guaporé ibaiaren eskualdean daude. 1970ean, Brasilgo gobernuak Tubarão-Latundê Lurralde Indigenara eraman zuen tribua, lur pobrearekin. Hiru herrixka dituzte eta inguruko hirietan bizi dira, hala nola Vilhenan.

## Hizkuntza 
Aikanã herriak Aikanã hizkuntza hitz egiten du, sailkatu gabeko hizkuntza bat. Haren ISO 639-3 hizkuntza-kodea "tba" da.

## Erreferentziak 
## Kanpo estekak
Argania Spinosaren Nazioarteko Eguna

Nazio Batuen Batzar Nagusiak maiatzaren 10ean **Argania Spinosaren Nazioarteko Eguna** aldarrikatzea erabaki zuen, urtero ospatzekoa dena.

## Argania Spinosaren Nazioarteko Eguna 2021 
2021eko otsailaren 2an, NBEren Batzar Nagusiak 75/L.62 Ebazpenean erabaki zuen maiatzaren 10a urtero ospatuko den **Argania Spinosaren Nazioarteko Eguna** aldarrikatzea.  

## Erreferentziak 
## Kanpo estekak 
* Argania Spinosaren Nazioarteko Egunaren gune ofiziala
June Loidi

**June Loidi Etxaniz** (Elgoibar, Gipuzkoa, 2000ko apirilaren 25a), Euskal Herriko eskubaloi jokalaria da, Bera Bera taldean jokatzen duena.

## Ibilbidea 
Herriko SanLo eskubaloi taldean hasi zen jokatzen eta 2018an Zuazo eskubaloi taldean utzita ibili zen. barakaldoko taldean hiru denboraldi egin ondoren 2021ean Bera Berak fitxatu zuen eta harekin Espainiako Liga irabazi zuen.

Gazte mailan eta 19 urtez azpikoen mailan Espainiako selekzioarekin jokatu izan du.
Espainiako selekzio absolutuarekin ere egin zuen debuta eta mediterraneoko jokoak irabazi zituen.

## Palmaresa 
* Espainiako liga (1): 2022.
* Mediterraneoko jokoak (1): 2022

## Erreferentziak 
## Kanpo estekak
Hello Rockview

**Hello Rockview** Less Than Jake taldearen hirugarren estudioko albuma da. 1998ko urriaren 6an plazaratu zuten. Howard Benson bere ekoizlea zen.

## Abestien zerrenda 
# Last One Out of Liberty City – 2:01
# Help Save the Youth of America from Exploding – 2:53
# All My Best Friends Are Metalheads – 3:31
# Five State Drive – 2:48
# Nervous in the Alley – 2:54
# Motto – 3:14
# History of a Boring Town – 3:21
# Great American Sharpshooter - 1:28
# Danny Says - 2:51
# Big Crash - 2:42
# Theme Song For H Street - 2:43
# Richard Allen George... No, It's Just Cheez - 1:45
# Scott Farcas Takes It on the Chin - 2:34
# Al's War - 3:01

## Musikariak 
* Roger Lima - Baxu, Ahotsa
* Chris Demakes - Gitarra, Ahotsa
* Vinnie Fiorello - Bateria, Hitzak
* Buddy Schaub - Tronboi
* Peter Anna - Tronboi
* Derron Nuhfer - Saxofoi baritono

### Musikari gehigarriak 
* Howard Benson - Teklatu

## Kanpo estekak
Emma Boada

**Emma Boada Coronado** (Bartzelona, 1994ko ekainaren 15a), eskubaloi jokalari kataluniarra da, Bera Bera taldean jokatzen ari dena.

## Bizitza 
Castelldefelsko eskubaloi taldean hasi zen jokatzen. 2015ean Alcobendasek fitxatu zuen eta 2017an Málagara joan zen. 2019an Bera Berak fitxatu zuen eta talde donostiarrarekin hiru liga irabazi ditu.

Espainiako selekzioarekin ere jokatzen du eta 2018an Mediterraneoko Jokoetan urrezko domina eskuratu zuen.

## Palmaresa 
* Espainiako liga (3): 2020, 2021, 2022

## Erreferentziak 
## Kanpo estekak
Maddi Aalla

**Maddi Aalla Rotaetxe** (Plentzia, Bizkaia, 1997ko urtarrilaren 1a), Euskal Herriko eskubaloi jokalaria da, Bera Bera taldean atezain postuan jokatzen duena.

## Ibilbidea 
2015ean hasi zen jokatzen Zuazo eskubaloi taldean eta 2021ean Bera Berak fitxatu zuen. Talde donostiarrarekin Liga irabazi zuen 2022an. 

Espainiako selekzioarekin ere jokatu izan du. 2022ko ekainaren 30ean egin zuen debuta Aljeriaren aurka eta Europako Txapelketan ere izan zen.

## Palmaresa 
* Espainiako liga (1): 2022

## Erreferentziak 
## Kanpo estekak 
* Elkarrizketa: Ligaxkarako sailkatzea aurrerapauso handia litzateke guztiontzat Berria, 2023.11.12
Haizea Urretabizkaia

**Haizea Urretabizkaia Ramos** (Irun, Gipuzkoa, 2003ko abenduaren 18a), Euskal Herriko eskubaloi jokalaria da, Bera Bera taldean jokatzen duena.

## Ibilbidea 
Bidasoa Klubeko harrobiko jokalaria da. 2022-23 denboraldirako Bera Berak fitxatu zuen.

## Erreferentziak 
## Kanpo estekak
Anne Erauskin

**Anne Erauskin Martinez** (Ermua, Bizkaia, 1998ko azaroaren 7a), Euskal Herriko eskubaloi jokalaria da, Bera Bera taldean jokatzen duena.

## Ibilbidea 
2018an Zuazo eskubaloi taldearekin hasi zen jokatzen eta lau denboraldi egin zituen bertan. 2022-23 denboraldirako Bera Berak fitxatu zuen.

## Erreferentziak 
## Kanpo estekak
1978ko Munduko Futbol Txapelketako finala

**1978ko Munduko Futbol Txapelketako Finala** Argentinako futbol selekzio nazionalaren eta Herbehereetako futbol selekzio nazionalaren arteko partidua izan zen, 1978ko Munduko Futbol Txapelketaren irabazlea ebazteko. Argentinako Buenos Aires hiriburuan jokatu zen, Estadio Monumentalen. Argentinako selekzioak irabazi zuen, 3-1 emaitzarekin, luzapenean. Mario Alberto Kempes, txapelketa osoko goleatzailerik handiena izan zena, partiduko jokalari onena izendatu zuten. Herbehereentzat bigarren finala izan zen jarraian, baina biak galdu zituen. Aurrekoa 1974ko Munduko Futbol Txapelketa izan zen, antolatzailearen aurka ere galduz, Mendebaldeko Alemania.

## Partidua 

|valign="top"|300px
|valign="top" width="50%"|

|}

|style="width:50%;vertical-align:top"|
**Arauak**
*90 minutu
*30 minutu gehigarri berdinketa izatekotan
*Ekainaren 27an jokatuko litzateke berriro berdinketan amaituz gero
*Bost ordezko, baina bi bakarrik zelaira zitzaketen
|}

## Kanpo estekak
Holanditis

eskuinera|thumb|Holanditiseko kartela 1981ean. Marcel Antonisse / Anefo
eskuinera|thumb|1983ko urriaren 29ko bake-manifestazioa izan zen Herbeheretan inoiz antolatu den manifestaziorik handiena.
**Holanditis** Walter Laqueur historialari estatubatuarrak 1981ean sortutako hitza da. Herbehereek 1980ko hamarkadaren lehen erdian hedatu zen neutralismo bakezalearen olatua deskribatzeko erabili zen, Europako beste herrialde batzuetan antzeko mugimenduetan eragina izan zuena. Herbehereetako mugimendu popularrik handiena izan zen gerraosteko garaian, eta Reagan administrazioak AEBn zuen gerra-politikaren erantzun gisa etorri zen. 1970eko hamarkadako koexistentzia baketsuaren mehatxutzat hartu zuten.

Mugimendua bizitu egin zen 1981ean Amsterdamen arma nuklearren lasterketaren aurkako manifestazio batek ustekabean 400.000 manifestari erakarri zituenean. Antimilitaristen eta talde bakezaleen bat-bateko batasun batek 3,75 milioi sinadura baino gehiago bildu zituen (biztanleriaren laurdena) Herbehereetara arma nuklearrak eramatera bideratutako AEBko gurutzaldi-misilak hedatzearen aurka, batez ere neutroi-bonbak, baina eskaera aurkeztu zenean, herrialdean agintean zegoen zentro-eskumako alderdiak NATOren presioa jasan zuen. Holanditis-en sukarra 1983an iritsi zen gorenera, Hagan arma nuklearren hedapenaren aurka manifestazio masiboa eginda. Manifestazioak 550.000 parte-hartzaileko errekorra erakarri zuen eta ez zen bortitza izan, garai hartako beste protesta antinuklear batzuk ez bezala.

## Kanpo estekak
Ludovic Capelle

**Ludovic Capelle** ( Namur, 1976ko otsailaren 27a), belgikako txirrindulari ohia da. Belgikako Txapelduna izan zen.

## Palmaresa 
## Erreferentziak 
## Kanpo estekak 
*
Johan Capiot

**Johan Capiot** (Rijkhoven, 1964ko apirilaren 12a), Belgikako txirrindulari ohia da.

## Palmaresa 
## Erreferentziak 
## Kanpo estekak
Milagros Leal

**Milagros Leal Vázquez** (Madril, 1902ko abenduaren 2a -ib., 1975eko martxoaren 2a) madrildar aktorea izan zen.

## Lan ibilbidea 
### Antzerkian 
Antzerkian hasi zen, Loreto Prado eta Enrique Chicoteren konpainiarekin haur bat zela, eta, handik gutxira, arrakasta lortzen hasi zen, *Champán* lanarekin lortutakoa, esaterako. 1923an Catalina Bárcenarekin eta Gregorio Martínez Sierrarekin hasi zen lanean 1930era arte, eta 1934an bere konpainia sortu zuen. Sei hamarkadatan luzatu zen ibilbidean zehar, XX. mendeko espainiar eszenako dama handienetako bat izan zen, *Las mariposas son libres* bezalako arrakasta nabarmenekin.

### Zineman 
Zineman 1928an hasi zen lanean, eta bere ibilbidea, antzerkian ez bezala, ia beti bigarren mailako paperen inguruan izan zen, hala ere, garrantzizkoa lanak.

## Ondorengoak 
Amparo Soler Leal alabak, Salvador Soler Marí aktorearekin ezkontzean jaioak, familiako tradizio artistikoarekin jarraitu zuen.

## Antzerkia (hautaketa) 
## Filmografia (hautaketa) 
## Erreferentziak 
## Kanpo estekak 
* Biografia
Kabinete (politika)

**Kabinete** edo **ministroen kontseilu** bat gobernu-organo bat da. Haren funtzio nagusia da Botere Betearazlearen administrazio publikoa herrialde batean antolatzen den ministerioak zuzentzea. Munduko herrialde guztiek dute izendapen ofizialean aldatzen den bat, hala nola, lege-kabinetea, Estatu Kontseilua, kontseilu exekutiboa, batzorde exekutiboa, gobernu batzordea, etab. 

Sistema gehienetan, gobernuburuak berak izendatzen du, «lehendakari» edo «lehen ministro» izenak hartzen dituena, besteak beste, gobernu-modua nolakoa den arabera. Hala ere, errepublika parlamentarioetan, erdi-presidentzialistetan, monarkia konstituzionaletan, ohikoa da, neurri handiagoan edo txikiagoan, botere betearazlea metatzen den organoak izendatu, berretsi edo proposatuak izatea (zenbait parlamentu-izendapen dituztenak). Gobernu zentraletan daudenez gain, ministroen kontseiluak edo organo baliokideak ere egon daitezke botere betearazle propioa duten erakunde subnazionalen esparruan.

Kabinete bateko kide direnek, gobernuburuak berak izan ezik, «ministro», «idazkari» edo «kantziler» deitu ohi zaie, eta, sistemaren arabera, izen desberdinak izan ditzakete beren hierarkia eta eginkizunak markatuz. 

Errepubliken kasuan, ohikoa da kabinetea gobernuburuaz *aparte* antolatuta egotea eta hura ez izatea haren zati formala, haren burua baizik. Monarkien kasuan (bereziki parlamentarioak), *gobernu*burua bera kabinetearen partetzat hartzen da, eta ohorez monarkaren gobernuaren ordezkaria da. Gainera, gobernu-lehendakariorde baten irudia jasotzen duten herrialdeak (hau da, herrialdeko gobernu-agintaritza gorenaren agindupean dagoen bigarrena) kabineteko kide altuena dira.

## Kanpo estekak
Tyler Farrar

**Tyler Farrar** (Wenatchee, 1984ko ekainaren 2a), Estatu Batuetako txirrindulari ohia da. Hiru itzuli handietan garaipena eskuratu zuen. Herrialde honetako txirrindulari onenetarikoen artean dago, bere palmaresagatik. Erretiratu ostean , suhiltzaile egin zen.

## Palmaresa 
**2004**
* Etorkizuneko Tourreko etapa bat
**2005**
* Etorkizuneko Tourreko etapa bat
**2007**
* Correios de Portugal Sari Nagusiko etapa bat
**2008**
* Poitou-Chanteres Tourreko etapa bat
**2009**
* Eurometropole Tourra eta  etapa bat
* Tirreno-Adriatikoko etapa bat
* Espainiako Vueltako etapa bat
* Beneluxeko Itzuliko 3 etapa 
* EuroEyes Cyclassics
**2010**
* Italiako Giroko bi etapa
* Espainiako Vueltako bi etapa
* EuroEyes Cyclassics
* Scheldeprijs
**2011**
* Tirreno-Adriatikoko etapa bat
* Frantziako Tourreko etapa bat
* 3. Flandrian Zeharrean
* 3. Gante-Wevelgemen
* 4. Kuurne-Brusela-Kuurnen
**2012**
* USA Pro Cycling Challenge ko bi etapa bat
* 2. Scheldeprijsean
**2013**
* Californiako Itzuliko etapa bat
* 3. Eurometropole Tourrean eta  etapa bat
**2014**
* Pekingo Tourreko etapa bat
* 2. Flandrian Zeharrean
* 2. Scheldeprijsean

## Erreferentziak 
## Kanpo estekak